ai4bharat/Pralekha huggingface dataset:
নারীওশিশুবিকাশমন্ত্রক
মানবপাচার বিল, ২০১৮ প্রসঙ্গে রাষ্ট্রসঙ্ঘের বিশেষজ্ঞদের বক্তব্য বিষয়ে মহিলা ও শিশু বিকাশ মন্ত্রকের ব্যাখ্যা
নয়াদিল্লি, ৩১ জুলাই, ২০১৮
কেন্দ্রীয় মহিলা ও শিশু বিকাশ মন্ত্রক, গত সপ্তাহে লোকসভায় মানব পাচার  বিল, ২০১৮ প্রসঙ্গে রাষ্ট্রসঙ্ঘের কয়েকজন বিশেষজ্ঞের বক্তব্য নিয়ে ব্যাখ্যা দিয়েছে।
রাষ্ট্রসঙ্ঘের বিশেষজ্ঞরা মনে করেন যে, বিলটি আন্তর্জাতিক মানবাধিকার আইনের সঙ্গে সঙ্গতিপূর্ণ নয়। রাষ্ট্রসঙ্ঘের মানবপাচার বিষয়ক বিশেষ তদন্তকারি প্রতিবেদক শ্রীমতি মারিয়া গাজিয়া গিয়ামারিনারো এবং বর্তমানে প্রচলিত দাসপ্রথা বিষয়ক বিশেষ আধিকারিক এক যৌথ বিবৃতিতে বলেছেন, বিলটিতে মানব পাচারের শিকার ব্যক্তিদের অধিকার, প্রয়োজন এবং সুরক্ষা ও পুনর্বাসনের বিষয়ে যথাযথভাবে বিবেচনা করা হয়নি। এছাড়াও বিলটি যৌনকর্ম ও অভিবাসনক মানব পাচারের সমতুল করে দেখানো হয়েছে বলে তাঁদের অভিযোগ। এই প্রসঙ্গে মহিলা ও শিশুবিকাশ মন্ত্রক তাদের ব্যাখ্যায় বলেছে সংশ্লিষ্ট বিলটি যথাযথভাবে না বোঝার ফলেই বিশেষজ্ঞরা এই ধরনের আশঙ্কা প্রকাশ করেছেন।
মানবপাচার বিল, ২০১৮, এই সমস্যা বা অপরাধ নিয়ন্ত্রণে আমাদের দেশে প্রথম সার্বিক আইনগত ব্যবস্হা, যাতে এর প্রতিরোধ, মানবপাচারের শিকার ব্যক্তিদের সুরক্ষা ও পুনর্বাসনের বিষয়টি বিবেচিত হয়েছে। আগেকার যেসব আইনে কেবলমাত্র মানবপাচারের সজ্ঞা নির্ধারণ ও শাস্তির ব্যবস্হা ছিল, তার ত্রুটিগুলি প্রস্তাবিত আইনটিতে দূর করতে চাওয়া হয়েছে।
বিলটিতে পাচারের শিকার ব্যক্তিদের উদ্ধারের পর তাদের সুরক্ষা এবং আইনগত অপব্যবহার প্রতিরোধে পর্যাপ্ত রক্ষা করতে ব্যবস্হা রাখা হয়েছে। এছাড়াও শুধুমাত্র প্রাতিষ্ঠানিক পদ্ধতিতে পুর্বাসনের ব্যবস্হার প্রচলিত প্রথা থেকে সরে এসে, নিরাপদ পরিবেশে পুনর্বাসন, তাদের মানসিক ও সামাজিক সুরক্ষা তাদের শিক্ষা, দক্ষতা বিকাশ ও আইনি সহায়তার সংস্হানও এতে রাখা হয়েছে। এতে পুর্বাসনের অধিকারেরও স্বীকৃতি দেওয়া হয়েছে।
এছাড়াও পাচারের শিক্ষার ব্যক্তিদের গোপনীয়তা ও মর্যাদার অধিকার প্রদান, সময় নির্দিষ্ট সুবিচার সহ অন্যান্য সুযোগ-সুবিধা দেবার কথা বলা হয়েছে এক বিলে।
পূর্ণবয়স্ক যেসব ব্যক্তি নিজের ইচ্ছেয় কোনো কাজ করেন, তাদের এই বিলের আওতা থেকে বাদ দেওয়া হয়েছে। মানবপাচারের সজ্ঞা থেকে স্বেচ্ছায় সম্মত পূর্ণবয়স্ক ব্যক্তিদের এবং যৌন কর্মীদের বাদ দেওয়া হয়েছে। তবে কোনো মহিলাকে জোর করে যৌন পেশায় নামানোর জন্য পাচার করার চেষ্টাকে ফৌজদারি অপরাধ বলে গণ্য করা হবে। কখনোই পাচারের শিক্ষা কোনো ব্যক্তিকে অপরাধি হিসাবে গণ্য করা হবে না বা তার ইচ্ছার বিরুদ্ধে তাকে আটক করা যাবে না বলে বিলে জানানো হয়েছে। বিলটিতে মানবপাচার ও অধিবাসীদের বেআইনীভাবে চালানের মধ্যে স্পষ্ট তফাৎ রাখা হয়েছে। এতে অধিবাসনকে বেআইনী কাজ বা অপরাধ বলা হয়নি। এই কাজের শিকার ব্যক্তিকেও অপরাধি বলা হয়নি। কিন্তু পাচারকারি বা বেআইনিভাবে অধিবাসনের মাধ্যমে শোষণমূলক কাজে লাগানোর জন্য দায়ী ব্যক্তির শাস্তির বিধান বিলে আছে। বিলের এইসব সংস্হানগুলি সম্পূর্ণভাবে মানবাধিকার সংক্রান্ত আন্তর্জাতিক আইনের সঙ্গে সামঞ্জস্য রেখেই করা হয়েছে। পুণর্বাসনের জন্য তহবিলের সংস্হানও রাখা হয়েছে। বিলটি প্রণয়নের জন্য সংশ্লিষ্ট সকল পক্ষের সঙ্গে আলোচনা করা হয়েছে। কাজেই বিলটি সমস্ত আন্তর্জাতিক নিয়ম ও আইন-কানুনের সঙ্গে সামঞ্জস্য রেখেই আনা হয়েছে বলে মহিলা ও শিশুবিকাশ মন্ত্রক তাদের ব্যাখ্যাতে সুস্পষ্টভাবে জানিয়েছে।
CG/PB/NS/…
(Visitor Counter : 56
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৭ ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১৪১ কোটি ৭০ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ৭৫ হাজার ৮৪১।
দেশে সুস্পষ্টভাবে করোনায় আক্রান্তের হার মোট আক্রান্তের ১ শতাংশের নীচে নেমে বর্তমানে ০.২২ শতাংশ, যা ২০২০-র মার্চ থেকে সর্বনিম্ন।
সুস্থতার হার বর্তমানে ৯৮.৪০ শতাংশ, যা ২০২০-র মার্চ থেকে সর্বাধিক।
দেশে গত ২৪ ঘণ্টায় সুস্থ হয়েছেন ৭ হাজার ১৪১ জন। এর ফলে, মোট সুস্থতার সংখ্যা ৩ কোটি ৪২ লক্ষ ৩৭ হাজার ৪৯৫।
দেশে গত ২৪ ঘণ্টায় নতুন করে আক্রান্ত ৬ হাজার ৫৩১ জন।
দৈনিক-ভিত্তিতে আক্রান্তের হার ০.৮৭ শতাংশ, যা ৮৪ দিন ২ শতাংশের নীচে।
সাপ্তাহিক-ভিত্তিতে আক্রান্তের হার ০.৬৩ শতাংশ, যা গত ৪৩ দিন ১ শতাংশের নীচে।
এখনও পর্যন্ত নমুনা পরীক্ষার সংখ্যা ৬৭ কোটি ২৯ লক্ষ।
পশ্চিমবঙ্গে করোনার নতুন প্রজাতি ওমিক্রমে আক্রান্তের সংখ্যা ৬। চিকিৎসাধীন একজন সুস্থ হয়েছেন। দেশে মোট ওমিক্রণে আক্রান্তের সংখ্যা ৫৭৮ এবং সুস্থ হয়েছেন ১৫১ জন।
CG/SS/SB
(Visitor Counter : 94
পর্যটনমন্ত্রক
পর্যটন মন্ত্রক বিভিন্ন প্রকল্পের মাধ্যমে সীমান্ত এলাকায় পর্যটনের বিষয়ে উৎসাহ যুগিয়েছে : শ্রী জি. কিষাণ রেড্ডি
নতুন দিল্লি, ২৮ মার্চ, ২০২২
পর্যটন মন্ত্রক বিভিন্ন প্রকল্পের মাধ্যমে সীমান্ত এলাকা সহ দেশের পর্যটনে উৎসাহ যুগিয়েছে। রাজ্য সরকার/ কেন্দ্রশাসিত অঞ্চল, প্রশাসন/ কেন্দ্রীয় সংস্থাগুলিকে স্বদেশ দর্শন এবং তীর্থযাত্রার পুনরুজ্জীবন ও আধ্যাত্মিক, ঐতিহ্যের প্রসার অভিযান -এর প্রধান প্রকল্পগুলির আওতায় সীমান্ত রাজ্যগুলি সহ দেশের পর্যটন পরিকাঠামোর উন্নয়নের জন্য আর্থিক সহায়তা দেওয়া হয়ে থাকে। পাশাপাশি, অসামরিক বিমান পরিবহণ মন্ত্রকের সঙ্গে যৌথভাবে পর্যটন মন্ত্রক আরসিএস উড়ান ৩ –এর আওতায় সুনির্দিষ্ট পর্যটন রুটগুলির উন্নয়নের জন্য আর্থিক সাহায্য করেছে।
এমনকি, রাজ্য পর্যটন বিভাগ এবং অন্যান্য সংশ্লিষ্ট পক্ষের সঙ্গে নিবীড় সমন্বয় বজায় রেখে পর্যটন মন্ত্রক সীমান্ত জেলাগুলির সমস্যা সমাধান, পর্যটনের উন্নয়ন এবং নিরাপত্তা সংক্রান্ত সমস্যাগুলি মোকাবিলা করার জন্য উদ্যোগ নিয়েছে। মন্ত্রক, সীমান্ত রাজ্যগুলি সহ বিভিন্ন জায়গায় একাধিক প্রকল্পের মাধ্যমে সামগ্রিকভাবে দেশের পর্যটনের বিষয়ে উৎসাহ যুগিয়েছে। দেশে, বিদেশী পর্যটকদের উপস্থিতি বৃদ্ধির লক্ষ্যে বিভিন্ন পর্যটনের গন্তব্য স্থান ও ভারতীয় পণ্যের বিষয়ে ‘ইনক্রেডিবল ইন্ডিয়া’ এই ব্র্যান্ড লাইনে আন্তর্জাতিক বাজারে নিয়মিতভাবে সংবাদপত্র, বৈদ্যুতিন মাধ্যম, অনলাইন এবং গণমাধ্যমে প্রচারাভিযান চালিয়েছে। পর্যটন মন্ত্রক নিয়মিতভাবে তার ওয়েবসাইট ও সোশ্যাল মিডিয়ায় বিভিন্ন পর্যটনের গন্তব্য স্থান এবং পণ্যের বিষয়ে প্রচার চালাচ্ছে।
এছাড়াও ভারতের পর্যটন সম্ভাবনাকে তুলে ধরা এবং দেশের পর্যটনকে উন্নীত করার লক্ষ্যে বিদেশে, ভারতীয় পর্যটন কার্যালয়ের মাধ্যমে নিয়মিত প্রচালমূলক কাজ পরিচালনা করা হয়। এর মধ্যে উল্লেখযোগ্য হল ভ্রমণ মেলার আয়োজন এবং প্রদর্শনীতে অংশগ্রহণ, রোড শো, ‘ভারতকে জানুন’ শীর্ষক আলোচনা সভা ও কর্মশালার আয়োজন ইত্যাদি।
পাঞ্জাবের আটারির জয়েন্ট চেক পোস্টে পর্যটন সম্পর্কিত পরিকাঠামোগত উন্নয়নের জন্য সীমান্ত সুরক্ষা বাহিনীকে ১ হাজার ৩১২ লক্ষ টাকা মঞ্জুর করা হয়েছে। আসাম সহ জাতীয় জলপথ ১ এবং ২-এ নদীতে ক্রুজে করে যাত্রা/ অবতরণ করার জন্য ৯টি প্রধান স্থানে জেটি নির্মাণে দেশের অভ্যন্তরীণ জলপথ কর্তৃপক্ষকে ২৮০৩.০৫ লক্ষ টাকা মঞ্জুর করা হয়েছে। পর্যটন মন্ত্রকের আওতায় গুলমার্গের ইন্ডিয়ান ইনস্টিটিউট অফ স্কিইং অ্যান্ড মাইন্টেনিয়ারিং ২০২১ সালের জানুয়ারি মাসে কার্গিলের দ্রাসে আইস-স্কেটিং প্রতিযোগিতা এবং জাতীয় স্তরের আইস হকি চ্যাম্পিয়নশিপের আয়োজন করেছে। আইকনিক স্থান ও ইউনেস্কোর বিশ্ব ঐতিহ্যবাহী স্থান সহ ৫০টি পর্যটন গন্তব্যের একটি তালিকা তৈরি করেছে মন্ত্রক। এই স্থানগুলিতে সড়ক যোগাযোগ ব্যবস্থার উন্নতিসাধন এবং পথের ধারে নানান সুবিধার ব্যবস্থা করা হয়েছে।
লোকসভায় আজ এক লিখিত উত্তরে এই তথ্য দিয়েছেন পর্যটন মন্ত্রী শ্রী জি. কিষাণ রেড্ডি।
CG/SS/SKD/
(Visitor Counter : 368
কেন্দ্রীয়মন্ত্রিসভা
অ্যাকাউন্টিং-এর ক্ষেত্রে দক্ষতা ও পেশাদারিত্বের বিকাশে ভারত-আয়ারল্যান্ড চুক্তি : কর্মপরবর্তী অনুমোদন কেন্দ্রীয় মন্ত্রিসভার
নয়াদিল্লি, ১৮ জুলাই, ২০১৮
অ্যাকাউন্টিং-এর ক্ষেত্রে জ্ঞানের প্রসার এবং পেশাদারিত্ব তথা মেধাশক্তির বিকাশের লক্ষ্যে ২০১০-এ স্বাক্ষরিত ভারত ও আয়ারল্যান্ডের মধ্যে একটি চুক্তিতে কর্মপরবর্তী অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ  ভারতের ইনস্টিটিউট অফ চার্টার্ড অ্যাকাউন্ট্যান্টস অফ ইন্ডিয়া  এবং আয়ারল্যান্ডের ইনস্টিটিউট অফ সার্টিফায়েড পাবলিক অ্যাকাউন্ট্যান্টস -এর মধ্যে এই চুক্তিটি স্বাক্ষরিত হয়েছিল। ভারত ও আয়ারল্যান্ডে অ্যাকাউন্টিং-এর ক্ষেত্রে পেশাদারিত্বের বিকাশে সংশ্লিষ্ট কর্মী ও সদস্যদের মধ্যে এক ইতিবাচক সম্পর্কের বাতাবরণ গড়ে তুলতে এই চুক্তিটি সাহায্য করবে বলে মনে করা হচ্ছে।
CG/SKD/DM/......
(Visitor Counter : 63
প্রধানমন্ত্রীরদপ্তর
প্রধানমন্ত্রী বলেছেন, ইন্ডিয়া গেটে নেতাজী সুভাষ চন্দ্র বসুর একটি বিশালাকার মূর্তি প্রতিষ্ঠা করা হবে
নতুন দিল্লি, ২১ জানুয়ারি, ২০২২
প্রধানমন্ত্রী শ্রী নরেন্দ্র মোদী ঘোষণা করেছেন যে ইন্ডিয়া গেটে নেতাজী সুভাষ চন্দ্র বসুর একটি বিশালাকার মূর্তি প্রতিষ্ঠা করা হবে । নেতাজী সুভাষ চন্দ্র বসুর এই বিশালাকার মূর্তির কাজ সম্পূর্ণ না হওয়া পর্যন্ত সেখানে হলোগ্রাম মূর্তি থাকবে।২৩-শে জানুয়ারি নেতাজীর জন্মবার্ষিকীতে এই হলোগ্রাম মূর্তির উন্মোচন করা হবে ।
একাধিক ট্যুইটবার্তায় প্রধানমন্ত্রী জানান; “এমন এক সময় যখন সমগ্র দেশ নেতাজী সুভাষ চন্দ্র বসুর ১২৫-তম জন্মবার্ষিকী উদযাপন করছে, তখন আমি আনন্দের সঙ্গে জানাচ্ছি যে, গ্রানাইড দিয়ে তৈরি তাঁর বিশাল মূর্তিটি ইন্ডিয়া গেটে প্রতিষ্ঠা করা হবে । ভারতবাসী তাঁর প্রতি যে ঋণী এই মূর্তি তারই প্রতীক।
নেতাজী সুভাষ চন্দ্র বসুর বিশাল মূর্তি নির্মাণ শেষ না হওয়া পর্যন্ত তার একটি হলোগ্রাম মূর্তি ওই একই জায়গায় থাকবে । ২৩-শে জানুয়ারি নেতাজীর জন্মবার্ষিকীতে আমি এই হলোগ্রাম মূর্তির উন্মোচন করব ।”
CG/SS/RAB
(
উপ-রাষ্ট্রপতিরসচিবালয়
দীপাবলির প্রাক্কালে দেশবাসীকে শুভেচ্ছা জানিয়েছেন উপ-রাষ্ট্রপতি
নয়াদিল্লি, ৩ নভেম্বর, ২০২১
উপ-রাষ্ট্রপতি শ্রী এম ভেঙ্কাইয়া নাইডু দীপাবলির প্রাক্কালে দেশবাসীকে শুভেচ্ছা জানিয়েছেন।
এক বার্তায় তিনি বলেছেন, আলোর উৎসব দীপাবলি উপলক্ষে দেশবাসীকে শুভেচ্ছা ও শুভকামনা জানাই।
দীপাবলি যথাযথ উৎসাহ ও মর্যাদায় সারা দেশ জুড়ে উদযাপিত হয়ে থাকে। এই উৎসবের সঙ্গে ভগবান শ্রীরাম, মা সীতা ও লক্ষ্মণের ১৪ বছর নির্বাসনে থাকার পর অযোধ্যায় প্রত্যাবর্তনের ঘটনা যুক্ত রয়েছে। এই উৎসব অশুভ শক্তির বিরুদ্ধে শুভ শক্তির জয়কে প্রতিফলিত করে এবং ভগবান শ্রীরামের জীবনের মহান আদর্শগুলির প্রতি আমাদের বিশ্বাসকে আরও সুদৃঢ় করে।
ভগবান শ্রীরাম আমাদের সংস্কৃতিতে বিশ্বাস, ধর্ম, সাহস এবং করুণার এক মূর্ত প্রতীক। ‘মর্যাদা পুরুষোত্তম’ ভগবান শ্রীরাম এক প্রকৃত রাজা, অনুগত পুত্র, অপরাজেয় যোদ্ধা এবং রোল মডেল হিসেবে আমাদের কাছে পূজিত হন।
দীপবলি উৎসব উদযাপনের সঙ্গে সঙ্গে সমৃদ্ধির দেবতা মা লক্ষ্মীত আরাধনাও হয়ে থাকে।
আমাদের জীবনে এই উৎসব আলো, সম্প্রীতি, সমৃদ্ধি ও শান্তি নিয়ে আসুক এবং আমাদের জীবনের আরও প্রত্যাশা পূর্ণ করে প্রত্যেকের জন্য আনন্দ নিয়ে আসুক।
CG/BD/DM/
(Visitor Counter : 93
শিল্পওবাণিজ্যমন্ত্রক
ভারত ও সংযুক্ত আরব আমিরশাহীর বিনিয়োগ সংক্রান্ত যৌথ কর্মীগোষ্ঠীর অষ্টম উচ্চস্তরীয় বৈঠক
নয়াদিল্লী, ৩ নভেম্বর, ২০২০
কোভিড-১৯ মহামারীর প্রেক্ষিতে ভারত ও সংযুক্ত আরব আমিরশাহীর বিনিয়োগ সংক্রান্ত যৌথ কর্মীগোষ্ঠীর অষ্টম উচ্চস্তরীয় ভার্চুয়াল বৈঠক অনুষ্ঠিত হয়েছে। ভারত এই বৈঠকের আয়োজন করে। রেল, শিল্প ও বাণিজ্য, উপভোক্তা ও গণবন্টন মন্ত্রী শ্রী পীযূষ গোয়েল এবং আবুধাবির এক্সিকিউটিভ কাউন্সিলের শেখ হামেদ বিন জায়েদ আল নাহিয়ান এই বৈঠকে যৌথভাবে পৌরহিত্য করেছেন। উভয় দেশের পদস্থ আধিকারিকরা বৈঠকে যোগ দেন।
২০১২ সালে ভারত ও সংযুক্ত আমিরশাহীর মধ্যে দৃঢ় অর্থনৈতিক সম্পর্ককে আরও মজবুত করতে এই যৌথ কর্মীগোষ্ঠী গঠন করা হয়। ২০১৭-র জানুয়ারি মাসে ২টি দেশের মধ্যে সর্বাঙ্গীন কৌশলগত অংশীদারিত্ব চুক্তি স্বাক্ষর হওয়ার পর এই গোষ্ঠীর গুরুত্ব আরও বেড়েছে। উভয় পক্ষই কর্মীগোষ্ঠীর সাফল্যে সন্তোষ প্রকাশ করেছে এবং ভারত ও সংযুক্ত আরব আমিরশাহীর গুরুত্বপূর্ণ ক্ষেত্রে বিনিয়োগকে ত্বরাণ্বিত করতে প্রয়োজনীয় উদ্যোগ নেওয়ার বিষয়ে ঐক্যমত্যে পৌঁছেছে। এর জন্য নিয়মিত আলাপ-আলোচনা চালিয়ে যাওয়া হবে।
দুই পক্ষই কোভিড-১৯ মহামারীর প্রেক্ষিতে উদ্ভুত পরিস্থিতিতে বিনিয়োগে এবং পারস্পরিক স্বার্থ সংশ্লিষ্ট ক্ষেত্রে সহযোগিতা বৃদ্ধির ওপর গুরুত্ব দিয়েছে। কারণ এর মাধ্যমে অর্থনৈতিক কাজকর্মে গতি আসবে।
উভয় পক্ষই ব্যবসা-বাণিজ্য ও আর্থিক সম্পর্ক দৃঢ় করার জন্য দুটি দেশের মধ্যে যেসব বাধা তৈরি হচ্ছে তা দূর করার বিষয়ে উদ্যোগী হওয়ার উপর গুরুত্ব দিয়েছে। এর মধ্যে অ্যান্টিডাম্পিং-এর জন্য কর এবং মাশুল ও নিয়ন্ত্রণ সংক্রান্ত বিধি-নিষেধের মতো বিষয়গুলি রয়েছে। দু পক্ষই এই সমস্যার সমাধানে আরও মতবিনিময়ের প্রশ্নে সহমত পোষণ করেছে।
সংযুক্ত আরব আমিরশাহীর বিশেষ ডেস্ক- ইউএই প্লাস এবং দ্রুত ব্যবস্থা নেওয়ার পরিকাঠামোর বৈঠকে পর্যালোচনা করা হয়েছে। ২০১৮ সালে তৈরি এই ব্যবস্থাপনার সাহায্যে বিনিয়োগে উৎসাহ দেওয়া হয়ে থাকে।
সংযুক্ত আরব আমিরশাহীর বিভিন্ন তহবিলের ভারতে বিনিয়োগের বিষয়ে বৈঠকে আলোচনা হয়েছে। সেবির বিদেশী বিনিয়োগকারী নিয়ন্ত্রক ব্যবস্থাপনা ২০১৯এর প্রেক্ষিতে সংযুক্ত আরব আমিরশাহীর এদেশে বিনিয়োগের ক্ষেত্রে যেসব প্রসঙ্গগুলি উঠে এসেছে তা নিয়ে ভারত পর্যালোচনার সিদ্ধান্ত নিয়েছে। শ্রী গোয়েল জানিয়েছেন যৌথ কর্মীগোষ্ঠী দুটি দেশের কৌশলগত অংশীদারিত্বের একটি অভিন্ন অংশ। সংযুক্ত আরব আমিরশাহী ভারতীয় অর্থনৈতিতে বিভিন্ন ক্ষেত্রে বিনিয়োগ করছে এবং এদেশের উন্নয়নে এক মূল্যবান শরিক। মিস্টার আল নাহিয়ান জানিয়েছেন, গত ৮ বছর ধরে এই কর্মীগোষ্ঠী তাদের অঙ্গীকার পালনে সফল হয়েছে। তাঁরা বিশ্বাস করেন সম্প্রতি উদ্ভূত পরিস্থিতির জন্য যে সমস্যাগুলি দেখা দিয়েছে সেগুলি থেকে বেরিয়ে আসা যাবে এবং দ্বিপাক্ষিক বাণিজ্য ও বিনিয়োগ আগামী বছরগুলিতে আরও বৃদ্ধি পাবে।
CG/CB/NS
(Visitor Counter : 192
প্রতিরক্ষামন্ত্রক
যৌথ উদ্যোগে রক্ষণাত্মক কার্বাইন ৫.৫৬ x ৩০ মিলিমিটারের সফল পরীক্ষা
নতুন দিল্লি, ১০ই ডিসেম্বর, ২০২০
প্রতিরক্ষা উন্নয়ন ও গবেষণা সংস্থা  ৫.৫৬ x ৩০ মিলিমিটারের রক্ষণাত্মক কার্বাইন উদ্ভাবন করেছে। ৭ই ডিসেম্বর চূড়ান্ত পর্যায়ে এই কার্বাইনটির সফল পরীক্ষা করা হয়েছে। তীব্র গরমে পরীক্ষা চালানোর পর উঁচু জায়গায় শীতকালে এটির সফল পরীক্ষা হয়েছে। এই কার্বাইনটি আধা স্বয়ংক্রিয় অস্ত্রের সাহায্যে ব্যবহার করা যায়। এই ধরণের অস্ত্র গ্যাসের মাধ্যমে চালানো হয়। ভারতীয় সেনাবাহিনীর পুণের আগ্নেয়াস্ত্র গবেষণা ও উন্নয়ন সংস্থা এই কার্বাইনটি উদ্ভাবন করেছে। অস্ত্রটি কানপুরের স্মল আর্মস ফ্যাক্টরি থেকে এবং পুণের অ্যাম্যুনিশন ফ্যাক্টরি থেকে এর গোলাবারুদ তৈরি করা হয়েছে।
এই যন্ত্রটি কেন্দ্রীয় স্বরাষ্ট্র মন্ত্রকের বিভিন্ন বাহিনী ব্যবহারের উদ্যোগ নিয়েছে। প্রতিরক্ষামন্ত্রী শ্রী রাজনাথ সিং, এবছরের লক্ষ্নৌ ডেফ এক্সপোতে এই কার্বাইনটির ব্যবহার সূচনা করেছেন। ডিআরডিও-র চেয়ারম্যান ড. সতীশ রেড্ডি এই কার্বাইনটির উদ্ভাবন এবং উৎপাদনের জন্য সংশ্লিষ্ট সকলকে অভিনন্দন জানিয়েছেন।
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সম্পর্কিত সর্বশেষ তথ্য – ১১০তম দিন
ভারতে কোভিড-১৯ টিকাকরণ ১৬.২৪ কোটি ছাড়িয়েছে
দেশে গত ২৪ ঘন্টায় ১৮-৪৪ বছর বয়সী ২.৩০ লক্ষের বেশি ব্যক্তিকে টিকা দেওয়া হয়েছে
১৮.৯ লক্ষের বেশি ব্যক্তির গত ২৪ ঘন্টায় টিকাকরণ
নতুন দিল্লি, ৫ মে, ২০২১
কোভিড-১৯ টিকাকরণ অভিযানের সম্প্রসারিত তৃতীয় পর্যায়ে আজ সন্ধে ৮টা পর্যন্ত প্রাথমিক তথ্য অনুযায়ী গত ২৪ ঘন্টায় ১৮ লক্ষ ৯০ হাজারের বেশি ব্যক্তির টিকাকরণ হয়েছে। গত পয়লা মে থেকে তৃতীয় পর্যায়ের টিকাকরণ শুরু হয়। যোগ্য ব্যক্তিদের টিকার জন্য নাম নথিভুক্তিকরণ গত ২৮ এপ্রিল থেকে শুরু হয়েছে। এদিকে, সারা দেশে কোভিড-১৯ টিকাকরণ ১৬ কোটি ২৪ লক্ষ ৩০ হাজার ৮২৮। ১২টি রাজ্য ও কেন্দ্রশাসিত অঞ্চলে আজ ১৮ থেকে ৪৪ বছর বয়সী ২ লক্ষ ৩০ হাজার ৩০৫ জন ব্যক্তির টিকাকরণের পাশাপাশি মোট ৯ লক্ষ ২ হাজার ৭৭১ জনকে টিকা দেওয়া হয়েছে।
দেশে কোভিড-১৯ টিকাকরণ অভিযানের আওতায় আজ পর্যন্ত ১৬ কোটি ২৪ লক্ষের বেশি টিকাকরণ হয়েছে। এরমধ্যে ৯৪ লক্ষ ৭৯ হাজার ৯০১ জন স্বাস্থ্যকর্মী প্রথম ডোজ এবং ৬৩ লক্ষ ৫২ হাজার ৯৭৫ জন কর্মী দ্বিতীয় ডোজ পেয়েছেন। এছাড়াও করোনার বিরুদ্ধে লড়াইয়ে অগ্রভাগে থাকা ১ কোটি ৩৬ লক্ষ ৪৯ হাজার ৬৬১ জন কর্মী প্রথম ডোজ এবং ৭৪ লক্ষ ১২ হাজার ৮৮৮ জন কর্মী দ্বিতীয় ডোজ পেয়েছেন। অন্যদিকে, ৪৫ থেকে ৬০ বছর বয়সী ৫ কোটি ৩৭ লক্ষ ৯৫ হাজার ২৭২ জন প্রথম ডোজ এবং ৪৮ লক্ষ ২৯ হাজার ৯১ জন দ্বিতীয় ডোজ পেয়েছেন। একই ভাবে, ৬০ বছরের বেশি বয়সী ৫ কোটি ৩১ লক্ষ ৯ হাজার ৬৪ জন প্রথম ডোজ এবং ১ কোটি ২৮ লক্ষ ৯৯ হাজার ২৪৫ জন দ্বিতীয় ডোজ পেয়েছেন।
টিকাকরণ অভিযানের ১১০ তম দিনে  ১৮ লক্ষ ৯০ হাজার ৩৪৬টি টিকার ডোজ দেওয়া হয়েছে। এরমধ্যে, ৮ লক্ষ ৬৬ হাজার ৪২৩ জন প্রথম ডোজ এবং ১০ লক্ষ ২৩ হাজার ৯২৩ জন দ্বিতীয় ডোজ পেয়েছেন। প্রদেয় টিকার ডোজ সম্পর্কিত চূড়ান্ত তথ্য আজ মধ্যরাত্রীর পর সম্পূর্ণ হবে।
SC/BD/AS
(Visitor Counter : 131
মানবসম্পদবিকাশমন্ত্রক
পঞ্চম পূর্ব-এশিয়া শিক্ষা মন্ত্রীদের বৈঠকে কেন্দ্রীয় শিক্ষা মন্ত্রীর ভাষণ
নয়াদিল্লি, ০১ অক্টোবর, ২০২১
একবিংশ শতাব্দীর প্রত্যাশা পূরণে ভারত প্রয়োজনীয় দক্ষতা গড়ে তুলছে বলে জানালেন কেন্দ্রীয় শিক্ষা ও দক্ষতা উন্নয়ন মন্ত্রী শ্রী ধর্মেন্দ্র প্রধান। পূর্ব-এশিয়ার দেশগুলির শিক্ষা মন্ত্রীদের পঞ্চম বৈঠকে শ্রী প্রধান একথা জানান। বৈঠকে শিক্ষা প্রতিমন্ত্রী শ্রী রাজকুমার রঞ্জন সিং উপস্থিত ছিলেন।
শ্রী প্রধান আরও বলেন, ম্যানিলা কর্মপরিকল্পনার সঙ্গে সঙ্গতি রেখে ভারত শিক্ষা ক্ষেত্রে দীর্ঘমেয়াদী-ভিত্তিতে ও পারস্পরিক স্বার্থ সংশ্লিষ্ট বিষয়গুলিতে সহযোগিতা গড়ে তুলতে অঙ্গীকারবদ্ধ। তিনি ভারতের জাতীয় শিক্ষা নীতির প্রসঙ্গ উল্লেখ করে বলেন, শিক্ষা সম্পর্কিত ম্যানিলা কর্মপরিকল্পনার মূল উদ্দেশ্যই হ’ল সর্বজনীন ও গুণগতমানের শিক্ষা এবং সুলভে প্রযুক্তি-নির্ভর শিক্ষার সমান সুযোগ-সুবিধা পৌঁছে দেওয়া।
শ্রী প্রধান পিএম ই-বিদ্যা, স্বয়ম, দীক্ষা প্রভৃতি মাল্টি-মোডাল ডিজিটাল পদ্ধতিতে শিক্ষণের কথা উল্লেখ করে বলেন, মহামারীর সময় এ ধরনের প্রয়াস অত্যন্ত কার্যকর প্রমাণিত হয়েছে। তাই, শিক্ষা ব্যবস্থায় ডিজিটাল বৈষম্য দূর করতে নিরন্তর পরিকাঠামোর মানোন্নয়ন করা হচ্ছে।
প্রধানমন্ত্রী শ্রী নরেন্দ্র মোদীর দূরদৃষ্টি অনুযায়ী, ভারত শিক্ষা ও দক্ষতাকে আরও বেশি সার্বিক, সুলভ, সামঞ্জস্যপূর্ণ, প্রগতিশীল ও উচ্চাকাঙ্খী করে তুলতে অর্থবহ অংশীদারিত্বে অঙ্গীকারবদ্ধ বলে শ্রী প্রধান জানান।
ছাত্রছাত্রীদের প্রত্যাশা পূরণে গবেষণা তথা শিক্ষা প্রতিষ্ঠানগুলির মধ্যে সহযোগিতা আরও নিবিড় করতে শ্রী প্রধান ভারতের অঙ্গীকারের কথা পুনরায় উল্লেখ করেন।
CG/BD/SB
(Visitor Counter : 115
প্রধানমন্ত্রীরদপ্তর
হিমাচল প্রদেশের মান্ডিতে সড়ক দুর্ঘটনায় প্রাণহানির ঘটনায় প্রধানমন্ত্রীর শোক জ্ঞাপন
নতুনদিল্লি, ১৬ই নভেম্বর, ২০২০
প্রধানমন্ত্রী শ্রী নরেন্দ্র মোদী হিমাচল প্রদেশের মান্ডিতে সড়ক দুর্ঘটনায় প্রাণহানির ঘটনায় শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “হিমাচল প্রদেশের মান্ডিতে সড়ক দুর্ঘটনায় প্রাণহানির ঘটনায় আমি অত্যন্ত ব্যথিত। সরকার ত্রাণ ও উদ্ধার কাজ চালাচ্ছে। এই দুর্ঘটনায় মৃতদের নিকটজনেদের প্রতি গভীর সমবেদনা জানাই। প্রার্থনা করি আহতরা দ্রুত সুস্থ হয়ে উঠুন।“
CG/CB
(
প্রধানমন্ত্রীরদপ্তর
হিমাচল প্রদেশের প্রতিষ্ঠা দিবসে প্রধানমন্ত্রীর শুভেচ্ছা
নয়াদিল্লী, ২৫ জানুয়ারি, ২০২১
প্রধানমন্ত্রী শ্রী নরেন্দ্র মোদী আজ হিমাচল প্রদেশের ৫০তম প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, ’হিমাচল প্রদেশ প্রতিষ্ঠার ৫০ বছর পূর্ণ হওয়ায় সেই রাজ্যের সকল বাসিন্দাকে আমার আন্তরিক অভিনন্দন। প্রাকৃতিক সৌন্দর্য্য ও সুন্দর পর্যটন কেন্দ্রের জন্য পরিচিত এই অঞ্চল উন্নয়ন ক্ষেত্রে বিকাশ লাভ করেছে এবং দেশের অগ্রগতিতে বিশেষ অবদান রেখেছে।’
প্রধানমন্ত্রীরদপ্তর
প্রধানমন্ত্রী আজ প্রয়াত জেনারেল বিপিন রাওয়াত, তাঁর স্ত্রী এবং সশস্ত্র বাহিনীর অন্যান্য সেনাকর্মীদের প্রতি শেষ শ্রদ্ধা জানিয়েছেন
নতুন দিল্লি, ০৯ ডিসেম্বর, ২০২১
প্রধানমন্ত্রী শ্রী নরেন্দ্র মোদী আজ প্রয়াত জেনারেল বিপিন রাওয়াত, তাঁর স্ত্রী এবং সশস্ত্রবাহিনীর অন্যান্য সদস্যদের প্রতি শেষ শ্রদ্ধা জ্ঞাপন করেছেন।
এক টুইট বার্তায় প্রধানমন্ত্রী বলেছেন,"বিপিন রাওয়াত, তাঁর স্ত্রী এবং সশস্ত্র বাহিনীর অন্যান্য প্রয়াত সদস্যদের প্রতি আমার শেষ শ্রদ্ধা নিবেদন করছি। ভারত কখনোই তাঁদের অবদানের কথা ভুলতে পারবে না।"
CG/ SB
(
স্বাস্থ্যওপরিবারকল্যাণমন্ত্রক
করোনায় মৃত্যু হার ক্রমাগত হ্রাস পাওয়ার প্রেক্ষিতে কেন্দ্রীয় সরকার ভেন্টিলেটর রপ্তানিতে অনুমতি দিয়েছে
নয়াদিল্লি, ০১ অগাস্ট, ২০২০
কেন্দ্রীয় স্বাস্থ্য ও পরিবার কল্যাণ মন্ত্রকের প্রস্তাবের প্রেক্ষিতে কোভিড-১৯ সংক্রান্ত মন্ত্রী গোষ্ঠী ভারতে নির্মিত ভেন্টিলেটর রপ্তানিতে অনুমতি দিয়েছে। মন্ত্রী গোষ্ঠীর এই সিদ্ধান্ত বৈদেশিক বাণিজ্য সংক্রান্ত মহানির্দেশককে ইতিমধ্যেই জানিয়ে দেওয়া হয়েছে, যাতে দেশীয় পদ্ধতিতে তৈরি ভেন্টিলেটর রপ্তানির জন্য প্রয়োজনীয় ব্যবস্থা গ্রহণ করা যায়।
দেশে কোভিড আক্রান্ত রোগীদের মৃত্যু হার ক্রমাগত হ্রাস পাওয়ার প্রেক্ষিতেই এই সিদ্ধান্ত নেওয়া হয়েছে। বর্তমানে করোনায় মৃত্যু হার দাঁড়িয়েছে ২.১৫ শতাংশ। এ থেকে প্রমাণিত হয় যে, ভেন্টিলেটরে থাকা নিশ্চিতভাবে করোনায় আক্রান্তের সংখ্যা খুব বেশি নয়। দেশে গতকাল পর্যন্ত নিশ্চিতভাবে করোনায় আক্রান্তের ০.২২ শতাংশ রোগী ভেন্টিলেটর সাপোর্টে রয়েছেন। এদিকে দেশীয় পদ্ধতিতে ভেন্টিলেটর উৎপাদন ক্ষমতা লক্ষ্যণীয় হারে বৃদ্ধি পেয়েছে। গত জানুয়ারি মাসের তুলনায় এখন দেশে ২০টিরও বেশি ভেন্টিলেটর উৎপাদক সংস্থা রয়েছে।
উল্লেখ করা যেতে পারে, কোভিড-১৯ মোকাবিলায় ভেন্টিলেটরের পর্যাপ্ত যোগান অব্যাহত রাখতে গত মার্চ মাসে ভেন্টিলেটর রপ্তানির ওপর নিষেধাজ্ঞা জারি করা হয়। বৈদেশিক বাণিজ্য বিষয়ক মহানির্দেশকের পক্ষ থেকে গত ২৪শে মার্চ এক বিজ্ঞপ্তি জারি করে ভারত থেকে সব ধরনের ভেন্টিলেটর রপ্তানির ওপর নিষেধাজ্ঞা কার্যকর করা হয়। এখন ভেন্টিলেটর রপ্তানিতে অনুমতি দেওয়ার ফলে নিজেদের বাজারগুলিতে আরও ভারতীয় ভেন্টিলেটরের প্রবেশ ও বিক্রয় লক্ষ্যণীয় হারে বাড়বে বলে মনে করা হচ্ছে।
(CG/BD/SB
কেন্দ্রীয়মন্ত্রিসভা
ভারতের চার্টার্ড অ্যাকাউন্ট্যান্ট ও আফগানিস্তানের শংসাপত্রপ্রাপ্ত অ্যাকাউন্ট্যান্টদের মধ্যে সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ২৪ অক্টোবর,২০১৮
কেন্দ্রীয় মন্ত্রিসভা ইন্সটিটিউট অফ চার্টার্ড অ্যাকাউন্ট্যান্টস্ অফ ইন্ডিয়া  এবং আফগানিস্তানের শংসাপত্র-প্রাপক অ্যাকাউন্ট্যান্টদের মধ্যে স্বাক্ষরিত সমঝোতাপত্রে অনুমোদন দিয়েছে। আফগানিস্তান অ্যাকাউন্ট্যান্সি বোর্ড গঠনে পারস্পরিক সহযোগিতা বৃদ্ধিতে এই মউ সহায়ক হবে। এছাড়া, তথ্য প্রযুক্তি ক্ষেত্রে ক্ষমতা বৃদ্ধি করবে। জ্ঞান বিতরণ, বিভিন্ন আলোচনা ও মতবিনিময়সভা যৌথভাবে আয়োজন করতে এটি সাহায্য করবে। নতুন দিল্লিতে আজ প্রধানমন্ত্রীর পৌরহিত্যে অনুষ্ঠিত মন্ত্রিসভার বৈঠকে এ সংক্রান্ত প্রস্তাব মঞ্জুর করা হয়।
উভয় দেশের মধ্যে ছাত্রছাত্রীদের শিক্ষাগত মতবিনিময় ও শিক্ষা সফরের ক্ষেত্রে এই চুক্তি বিশেষভাবে সাহায্য করবে। ভারতের অ্যাকাউন্ট্যান্সির বিভিন্ন উন্নয়ন সম্পর্কে আন্তর্জাতিক ক্ষেত্রে তথ্য বিনিময় সম্ভব হবে।
ভারত ও আফগানিস্তানের মধ্যে দৃঢ় অংশীদারিত্ব রয়েছে। ঐতিহাসিক ও সাংস্কৃতিক সম্পর্কও রয়েছে দুই দেশের মধ্যে। সাম্প্রতিক অতীতে ভারত-আফগান সম্পর্ক এক নতুন উচ্চতায় পৌঁছেছে। আফগানিস্তান, ভারত এবং আইসিএআই-কে পরোক্ষভাবে কর্মসংস্থানে সাহায্য করবে। গত কয়েক বছরে দু’দেশের কৌশলগত অংশীদারিত্ব ও সম্পর্ক আরও মজবুত হয়েছে।
CG/PM/SB…
(Visitor Counter : 87
কৃষিমন্ত্রক
কৃষক সংগঠনগুলির সঙ্গে মত বিনিময়ের জন্য কেন্দ্রীয় সরকারের দ্বার সর্বদা উন্মুক্ত: শ্রী নরেন্দ্র সিং তোমর
নতুন দিল্লী, ১০ ডিসেম্বর, ২০২০
কেন্দ্রীয় কৃষি মন্ত্রী শ্রী নরেন্দ্র সিং তোমর এবং ক্রেতা, খাদ্য ও গণবণ্টন দপ্তরের মন্ত্রী শ্রী পিয়ূষ গোয়েল কেন্দ্রীয় সরকারের সঙ্গে আলোচনার মাধ্যমে একটি বন্ধুত্বপূর্ণ সমাধানের পথ খুঁজতে কৃষক সংগঠনগুলির কাছে আবেদন জানিয়েছেন। আজ দিল্লিতে এক সাংবাদিক বৈঠকে তাঁরা জানিয়েছেন, নতুন কৃষি আইন নিয়ে কৃষকদের মধ্যে উদ্বেগের সৃষ্টি হয়েছে তা নিরূপনে সরকারের পক্ষ থেকে একটি রুপরেখা তৈরি করা হয়েছে। তাঁরা জানান, কৃষি সংক্রান্ত নতুন আইন সারা দেশজুড়ে কৃষি ক্ষেত্রে সংস্কার সৃষ্টি করবে। এতে কৃষকদের বাজার উন্মুক্ত হয়ে যাবে। মন্ত্রীদ্বয় বলেন, নতুন কৃষি আইনে কৃষকরা ন্যূনতম সহায়ক মূল্যে ফসল বিক্রির সুযোগ পাবেন। এই আইনের ফলে কৃষকদের জমিও সুরক্ষিত থাকবে। কৃষকদের উন্নয়নে কেন্দ্রের মোদী সরকার একাধিক গুরুত্বপূর্ণ পদক্ষেপ গ্রহণ করেছে উল্লেখ করে তাঁরা বলেন যে, ফসল বিক্রির জন্য কৃষকদের স্বাধীনতা দেওয়া হয়েছে। তাঁরা বলেন, কেন্দ্র যে আইন তৈরি করেছে তা সারা দেশের জন্যই প্রযোজ্য। কেন্দ্র তাদের সাংবিধানিক অধিকার সম্পর্কে যথেষ্ট সচেতন। বাজেটে কৃষি খাতে বরাদ্দ ২০১৪ থেকে বর্তমান বছর পর্যন্ত ব্যাপকহারে বাড়ানো হয়েছে। কেবল প্রধানমন্ত্রী কিষান সম্মান নিধি হাতে ৭৫ হাজার কোটি টাকা বরাদ্দ করা হয়েছে। কৃষকরা এই খাতে বছরে ৬ হাজার টাকা করে পাচ্ছেন। কৃষি খামার গুলির পরিকাঠামোগত উন্নয়নের জন্য সরকার এক লক্ষ কোটি টাকা মঞ্জুর করেছে। স্বামীনাথন কমিটির সুপারিশ মেনে কৃষকদের জন্য ন্যূনতম সহায়ক মূল্যের পরিমাণ বৃদ্ধি করা হয়েছে। শুধু তাই নয়, প্রধানমন্ত্রী কিষান মান ধন যোজনার মাধ্যমে কৃষকদের পেনশনের সুবিধা দেওয়া হচ্ছে। কৃষকদের একত্রিত করে কৃষক উৎপাদক সংস্থা বা এফপিও গঠন করা হয়েছে। সারাদেশে এরকম দশ হাজার সংস্থা গঠন করা হয়েছে বলে তাঁরা জানিয়েছেন।
কয়লামন্ত্রক
নতুন কয়লা খনি
নতুন দিল্লি, ২৯ নভেম্বর, ২০২১
সারাদেশে ২০১৮-১৯ অর্থ বর্ষ থেকে এ পর্যন্ত মোট ৭৭ টি কয়লা খনিকে কয়লা উত্তোলনের জন্য অনুমতি দেওয়া হয়েছে।
রাজ্য ভিত্তিক এই কয়লা খনি গুলি হচ্ছে-
১) ঝাড়খন্ড- মোট-২৩ টি।
২) ছত্রিশগড়-মোট-১২টি।
৩) ওড়িশা- ৮ টি।
৪) পশ্চিমবঙ্গ- ১৪ টি।
৫) তেলেঙ্গানা-১২ টি।
৬) মহারাষ্ট্র-৫ টি।
৭) কর্ণাটক-১ টি।
৮) মধ্যপ্রদেশ- ২ টি।
মোট- ৭৭ টি কয়লা খনি।
এই ৭৭ টি কয়লা খনির মধ্যে ১১ টি কয়লা খনি ক্যাপটিভ পাওয়ার এন্ড ইউজের জন্য বরাদ্দ করা হয়েছে। এছাড়াও, অন্যান্য কয়লা খনি থেকে উৎপাদিত কয়লা বিদ্যুৎ কেন্দ্রসহ ক্যাপটিভ পাওয়ার প্লান্ট-এর মাধ্যমে বিদ্যুৎ উৎপাদনের জন্য ব্যবহার করা হচ্ছে। যে জন্য গার্হস্থ্য ক্ষেত্রে বিদ্যুতায়নে সহায়তা করছে।
আজ রাজ্যসভায় এক লিখিত প্রশ্নের জবাবে কেন্দ্রীয় কয়লা, খনি এবং সংসদ বিষয়ক মন্ত্রী শ্রী প্রহ্লাদ যোশী এই তথ্য জানিয়েছেন।
CG/ SB
(Visitor Counter : 428